
     Община Момчилград
     Област Кърджали

                  Адрес: Момчилград, ул.„26-ти декември“ № 12, тел. 03631 / 78-41, факс 03631 / 78-49, е-mail: obshtina@momchilgrad.bg


ДО

ОБЩИНСКИ СЪВЕТ МОМЧИЛГРАД

ДОКЛАДНА ЗАПИСКА

от Илкнур Кязим

Кмет на Община Момчилград
Относно: Приемане на изменение и допълнение на Наредбата за определянето и администрирането на местните такси и цени на услуги на територията на Община Момчилград.

   УВАЖАЕМИ ГОСПОДИН ПРЕДСЕДАТЕЛ,

               УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

          
Мотивите, налагащи изменение на Наредбата за определянето и администрирането на местните такси и цени на услуги на територията на Община Момчилград, са:
На първо място, на 19 септември 2023 г. в бр. 80 на Държавен вестник, е обнародван Закон за изменение и допълнение на Закона за електронното управление. Последният е част от пакета закони, свързани с Националния план за възстановяване и устойчивост, чиято цел е да способства за икономическото и социалното възстановяване от кризата, породена от COVID-19 пандемията. Закона за електронното управление  въвежда изрично задължение за предоставяне на електронни административни услуги с по-ниска такса от предоставянето на същата услуга на гише, като по този начин съществено ще се ускори процесът по развитието на електронното управление с реални ползи за потребителите на услугите, както и за административните органи, които ги предоставят.

Необходимостта за изменение, произтича от промяна на законови норми от по-висока степен, както и във връзка с новоприети нормативни документи, Предложенията за изменение са свързани с необходимостта от възстановяване на разходите на Община Момчилград по предоставянето на определени административни услуги, също така и във връзка с увеличението на минималната работна заплата, размера на инфлацията /положителният индекс на потребителските цени/ през последните години,  отчетени по официални данни на Националния статистически институт /НСИ/. Както и факта, че таксите, които Община Момчилград събира на основание чл.72 от Закона за местни данъци и такси, за ползване на тротоари и места, върху които са организирани пазари, открити и закрити, също така и терени с друго предназначение, които са общинска собственост, са относими към конкретната хипотеза, изложена в чл. 3, ал. 5, т. 2 от Закона за данък добавена стойност. Налице са облагаеми доставки и тъй като общината е регистрирано по ЗДДС лице, тя следва да начислява данък в размер на 20 %. Това е и другата причината за увеличаването на конкретните такси.
На следващо място, след приключване на строително-монтажни работи на родната къща в памет на легендарния щангист и почетен гражданин на Община Момчилград Наим Сюлейманоглу предстои официално откриване на мемориална къща „Наим Сюлейманоглу” в гр. Момчилград, находяща се на ул. „Арда”. 

С изменение и допълнение на  наредбата ще се постигне съответствието между законов и подзаконов нормативен акт и правилното прилагане на закона чрез създадена подзаконова нормативна уредба. 

Процеса по изменение и допълнение на  Наредбата за определянето и администрирането на местните такси и цени на услуги на територията на Община Момчилград не изисква допълнителни финансови средства.

Съгласно изискванията на Закона за нормативните актове, проекта за   изменение и допълнение на Наредбата е публикуван на сайта на общината в Раздел „Проекти на документи” в секция на Общински съвет на 13.11.2024 г.

В законоустановения срок от 30 дни не са постъпили предложения и становища по проекта.

          Предвид гореизложеното се налага изменение и допълнение на посочената Наредба №18 и в тази връзка предлагам Общинският съвет да приеме следните:
РЕШЕНИЯ:

На основание чл. 21, ал. 1, т. 7 от Закона за местното самоуправление и местната администрация, чл. 6, ал. 2 и чл. 9 от Закона за местните данъци и такси и във връзка с чл. 21, ал. 2 от Закона за местното самоуправление и местната администрация  Общинският съвет приема изменение и допълнение на Наредбата за определянето и администрирането на местните такси и цени на услуги на територията на Община Момчилград, както следва:

В РАЗДЕЛ І Определяне на размера на общинските такси и цени на услуги
Се създава нов чл.3а със следния текст:

Община Момчилрад предоставя електронни административни услуги чрез Единния портал за достъп до електронни административни услуги, поддържан от Министерство на електронното управление.
(2) Таксите и цените на административните услуги, заявени по електронен път чрез единния портал са с намалена такса 10% спрямо таксата за присъственото заявяване и предоставяне, като намалението не надвишава двадесет лева на услуга.
(3) Електронните административни услуги се изпълняват в срока на услугите заявени на гише.
Тази промяна е във връзка с влезлите в сила от 19.09.2023 г. изменения и допълнения в Закона за електронното управление и регламентирано в чл. 10а (Нов - ДВ, бр. 80 от 2023 г., в сила от 19.09.2023 г.

  
Отпадат т. 3 и т.4 от чл. 30 от РАЗДЕЛ ІІ Такса за ползване на пазари, тържища панаири, тротоари, площади, улични платна и терени с друго предназначение

3. За продажба с лек автомобил (с или без ремарке) - 3.00 лв.

4. За продажба с товарен автомобил или ремарке     - 5.00 лв.

В чл. 30 ал. 2 
(2) (изм. с Решение 15/28.01.2011 г.) За ползване на тротоари, площади, улични платна и други общински терени за поставяне на сладолед машини, кафе машини /автомат/, машини за пуканки, машинописни и ксерокс услуги, будки за вестници и други подобни се събира такса на месец 20 лв.

Отпада текстът: машинописни и ксерокс услуги

В  чл.30, ал. 3 За ползване на места, върху които са организирани панаири, събори и празници, за продажба на стоки се събира такса на квадратен метър на ден:  

от 1.50 лева става 2.00 лева 
В чл. 30, ал. 5 За ползване на тротоари, площади, улични платна и други общински терени за разполагане на строителни материали се събира такса на квадратен метър за месец или част от месеца: 
 от І зона - 0.50 лв., ІІ зона
- 0.40 лв., ІІІ зона - 0.30 лв. става общ размер – 1 лв. 

В чл. 30, ал. 6 За ползване на места за организиране на циркове – 
от 0.10 лв.на кв.м. на ден става 0.20 лв.на кв.м. на ден.

В Чл.51. РАЗДЕЛ VІ Такси за административни услуги 
За извършени административни услуги по гражданско състояние се заплащат следните такси: 

т. 24 За провеждане на ритуал за сключване на граждански брак в сватбения салон, където ще се приемат поздравленията – от 120,00 лв. става на 180,00 лева
създава се нова т. 26: 

т. 26 Издаване на удостоверение за настоящ адрес – 5 лева

т. 17 от чл. 53  се изменя

- за отдаване под наем – било „20лв.“, става „30лв.“
- за продажби по ЗОС – било от 20 до 50лв.“, става „50лв., а текстът „в зависимост от стойността и местоположението на обекта“ се отменя.
- В същата точка текстът „за процедури по ЗОП – от 20,00 до 600,00 лв. в зависимост от вида на процедурата и направените разходи за изготвяне на документацията по нея“ се отменя.
Т. 18 от чл. 53 За предоставяне на информация по Закона за достъп до обществената информация според вида на носителя: 
се променя от

1. дискета – 1 брой – 0,50 лв.;

2. CD – 1 брой – 0,50 лв.;
3. DVD – 1 брой – 0,60 лв.;

4. разпечатване – 1 стр. (А4) – 0,12 лв.;

5. ксерокопие – 1 стр. (А4) – 0,09 лв.;

6. факс – 1 стр. (А4) – 0,60 лв.;

7. (Отм. - с Решение № 22/28.01.2021 г. на Общински съвет Момчилград);

8. (Отм. - с Решение № 22/28.01.2021 г. на Общински съвет Момчилград);

9. писмена справка – 1 стр. (А4) – 1,59 лв.

на

1. Електронен носител – 1 брой файл – 1 лв.

2. Хартиен носител – 1 стр. (А4) – 1 лв. 

В т. 23 от чл. 53 

Административни услуги по надзор и актуване за държавна и общинска собственост: отпада текстът: за държавна собственост
Отменя се Чл. 54 
В чл.60 текстът „чл.54, ал.2“ отпада.

Изменя се т. 6 от чл. 66 от РАЗДЕЛ Х Други местни такси:

1. (нова Реш. № 15/28.01.2011 г., изм. и доп. с Решение № 22/28.01.2021 г. на Общински съвет Момчилград) 
Входна такса за посещение и такса беседа на Светилище „Орфей” в с. Татул:

Ал. 1 придобива следният текст: Входна такса за посещение и такса беседа на Археологически комплекс „Орфей” при село Татул:
Било:

а/ индивидуални посещения                       – 4 лв. за възрастни и 2 лв. за пенсионери и ученици;

б/ беседа на български език                        – 15,00 лв.

Става: 

а/ индивидуални посещения    – 6,00 лв. за възрастни и 3 лв. за пенсионери, студенти и ученици;

б/ групови посещения над 20 души  – 4,00 лв. за възрастни и 2 лв. за пенсионери, студенти и ученици;


в/ беседа на български език     – 25,00 лв.

Археологически комплекс „Орфей” при село Татул се посещава безплатно от:

г/ деца до 7-годишна възраст;

д/ лица с намалена работоспособност от 90 до 100 на сто с валиден удостоверителен документ;

Изменя се т.7 от чл.66  Такса за ползване на движимо общинско имущество:

погребална кола:
Било:

· в рамките на града


- 30,00 лв еднократно;

· извън града



- 20.00 лв еднократно и 0,37 лв. на изминат километър пробег;

Става:

· в рамките на града

           - 40,00 лв;

· в останалите населени места         – 30,00 лв.;

· извън територията на общината  - 20.00 лв еднократно и 0,37 лв. на изминат километър пробег;

Изменя се т. 8.2. Помощно игрище на стадион „Родопи
Било:

- Ползване от граждани – по 2,00 лв. на човек за час.

Става:

- Ползване от граждани – 50,00 лева за 1 час. 
- Таксите за деца до 18 г. и отбори с деца и ученици са 50 % от реалната такса.
Създава се нова т. 9 в чл.66 със следния текст: 
Входна такса за посещение и такса беседа на Мемориална къща „Наим Сюлейманоглу” в гр. Момчилград: 

а/ индивидуални посещения    – 6,00 лв. за възрастни и 3 лв. за пенсионери, студенти и ученици;

б/ групови посещения над 20 души  – 4,00 лв. за възрастни и 2 лв. за пенсионери,студенти и ученици;


в/ беседа – 25,00 лв.

Мемориална къща „Наим Сюлейманоглу” в гр. Момчилград се посещава безплатно от:

г/ деца до 7-годишна възраст;

д/ лица с намалена работоспособност от 90 до 100 на сто с валиден удостоверителен документ;

В ПРИЛОЖЕНИЕ №1 към чл. 49 се допълва: 
1.Б. Заверка на геодезическо заснемане - 20.00 лв.
1.3 Презаверка на скица за града – 10.00 лева

1.4 Презаверка на скица за селата – 5.00 лева 
3.5.1 Удостоверение за съборена сграда в града – 20.00 лева

3.5.2 Удостоверение за съборена сграда в селата – 10.00 лева

В ПРИЛОЖЕНИЕ №2 към чл.49 в раздел II, т.2. Билбордове отпада:

2а. Електронен билборд
ВНОСИТЕЛ:

ИЛКНУР КЯЗИМ

КМЕТ НА ОБЩИНА МОМЧИЛГРАД

Съгласувал:

Адв. Айля Авни

Юристконсулт на Община Момчилград

Изготвил:
Мехмед Мехмед 

Секретар на Община Момчилград

